b'\n_START_ARTICLE_\nGrad Turn pri Velenju\n_START_SECTION_\nZgodovina\n_START_PARAGRAPH_\nGrad Turn pri Velenju so pozidali gospodje Kun\xc5\xa1per\xc5\xa1ki v za\xc4\x8detku 13. stoletja, upravljali pa njihovi vitezi. Leta 1207 je omenjen vitez Richero de Turre, leta 1250 kun\xc5\xa1per\xc5\xa1ki vitezi Engelbert, Gundakar in Oton, leta 1255 Rudolf, leta 1257 Gundakar in leta 1278 Leopold. Turnski so grad pridobili v delno last in leta 1296  sta Gundakar in njegova \xc5\xbeena Doroteja prodala svoj dele\xc5\xbe grofom Vovbr\xc5\xa1kim, ki je bil delno njun, delno pa oglejski in vovbr\xc5\xa1ki zajem. Vovbr\xc5\xbeani so si kmalu pridobili tudi drugo polovico gradu, na grad pa so naselili svojo rodbino, ki se je tudi imenovala po Turnu, lo\xc4\x8dimo jih lahko po druga\xc4\x8dnem grbu. Ko so Vovbr\xc5\xa1ki leta 1322 izumrli, so grad in gospo\xc5\xa1\xc4\x8dino  podedovali svobodni \xc5\xbdovne\xc5\xa1ki gospodje in ga podelili v fevd svojim vazalom Turnskim._NEWLINE_Turnski so se dolgo \xc5\xa1teli za osebno svobodne in so \xc5\xa1ele leta 1358 na sodni obravnavi s Celjskimi v \xc5\xbdalcu priznali, da je njihova hi\xc5\xa1a pripadala Vovbr\xc5\xa1kim. Leto pozneje je bila izstavljena listina, s katero \xc5\xa1tirje brati Turnski pri\xc4\x8dajo, da imajo od grofov Celjskih Turn v zajemu. Leta 1439, za \xc4\x8dasa vojne med Celjani in Habsbur\xc5\xbeani, so grad Turn razdejali sami Celjani oziroma njihov vojskovodja Jan Vitovec razdejali, a so ga kmalu spet obnovili._NEWLINE_Ko so Celjani leta 1456 izumrli, je postal de\xc5\xbeelnokne\xc5\xbeji, do leta 1510 so bili na njem Turnski, nato od leta 1516 vitezi Heri\xc4\x8di. Leta 1635 so grad   zavzeli uporni kmetje. Od leta 1732 je bil lastnik baron Johann Jo\xc5\xbeef Gabelkhoven, ki je bil lastnik  bli\xc5\xbenjega \xc5\xa0aleka in je obe gospostvi zdru\xc5\xbeil, tako da so bili lastniki od takrat isti na obeh gradovih. Pred drugo svetovno vojno pa je bil lastnik gradu vitez Komersinsky. Grad, kjub velikokratnim dodelavam, sodi med redke ohranjene srednjeve\xc5\xa1ke grajske stavbe na Slovenskem. Sedaj so v razpadajo\xc4\x8dem gradu stanovanja.'